
KLASA: 320-04/26-01/0003
URBROJ: 343-1603/01-26-004
U Zagrebu, 24. rujna 2026. godine

[bookmark: _Hlk238556411][bookmark: _Hlk238544921]Na temelju članka 11. Pravilnika o provedbi Programa potpore sjetvi certificiranog sjemena i sadnji certificiranih sadnica za razdoblje 2026. – 2030. godine (Narodne novine, br. 94/26, 107/26) (u daljnjem tekstu: Pravilnik), Agencija za plaćanja u poljoprivredi, ribarstvu i ruralnom razvoju (u daljnjem tekstu: Agencija za plaćanja) objavljuje

JAVNI POZIV
[bookmark: _Hlk238547636]za provedbu Programa potpore sjetvi certificiranog sjemena i sadnji certificiranih sadnica za razdoblje 2026. – 2030. godine, u 2026. godini

1. CILJ PROGRAMA
Cilj Programa potpore sjetvi certificiranog sjemena i sadnji certificiranih sadnica za razdoblje 2026. – 2030. godine (u daljnjem tekstu: Program) je osigurati financijsku potporu poljoprivrednim proizvođačima koji provode osnovnu sjetvu soje i/ili strnih žitarica uporabom certificiranog sjemena te koji nabavljaju sadnice CERT kategorije voćnih vrsta i vinove loze, radi ublažavanja povećanih troškova proizvodnje, očuvanja likvidnosti poljoprivrednih gospodarstava te osiguravanja stabilnosti i kontinuiteta ratarske i rasadničarske proizvodnje.
2. PREDMET JAVNOG POZIVA
Predmet Javnog poziva je prikupljanje zahtjeva za ostvarivanje prava na potporu sjetvi certificiranog sjemena i sadnji certificiranih sadnica iz Programa (u daljnjem tekstu: Zahtjev za potporu) u 2026. godini.
3. [bookmark: _Hlk238550111]MJERE U PROVEDBI PROGRAMA 
Mjere u provedbi Programa su:
[bookmark: _Hlk238555381]Mjera 1. Sjetva soje i/ili strnih žitarica (pšenica, ječam, raž, zob, pšenoraž i pir) uporabom certificiranog sjemena (u daljnjem tekstu: Mjera 1.).
Mjera 2. Kupnja sadnica CERT kategorije voćnih vrsta i/ili vinove loze (u daljnjem tekstu: Mjera 2.).


4. UVJETI PRIHVATLJIVOSTI I IZNOS POTPORE
[bookmark: _Hlk238551272]4.1. MJERA 1. 
4.1.1. PRIHVATLJIVI KORISNICI
[bookmark: _Hlk238551291]Prihvatljivi korisnici potpore su poljoprivredni proizvođači koji:
a) su upisani u Upisnik poljoprivrednika
b) imaju evidentirane poljoprivredne površine pod sojom i/ili strnim žitaricama zasijane s certificiranim sjemenom soje i/ili strnih žitarica u ARKOD sustavu na temelju kojih je podnesen Jedinstveni zahtjev za 2026. godinu
c) posjeduju dokaz o kupnji certificiranog sjemena soje i/ili strnih žitarica (preslika računa ili druge vjerodostojne knjigovodstvene isprave na ime korisnika). Dokazi o kupnji moraju biti izdani u razdoblju od 1. lipnja 2025. godine do 31. svibnja 2026. godine.
d) su podnijeli Zahtjev za potporu.
4.1.2. PRIHVATLJIVE POVRŠINE
Potpora u okviru Mjere 1. dodjeljuje se prema prihvatljivim površinama pod sojom i/ili strnim žitaricama zasijanim certificiranim sjemenom soje i/ili strnih žitarica prijavljenim u Jedinstvenom zahtjevu za potporu za 2026. godinu.
4.1.3. SJETVENE NORME
Minimalne norme sjetve po jedinici površine su:
a) soja 80 kg/ha ili 400.000 zrna/ha
b) ozima i jara pšenica 200 kg/ha (iznimno 100 kg za hibridne sorte)
c) ozimi i jari ječam 180 kg/ha (iznimno 100 kg za hibridne sorte)
d) pšenoraž i raž 160 kg/ha
e) ozima i jara zob 160 kg/ha i
f) pir 120 kg/ha.
[bookmark: _Hlk238554605]4.1.4. IZNOS POTPORE
Jedinični iznos potpore za prihvatljive površine pod sojom i/ili strnim žitaricama utvrđuje se u iznosu 50,00 eura po hektaru.
Pravo na potporu za soju ostvaruje se za minimalnu prihvatljivu površinu od 1 hektara.
Pravo na potporu za strne žitarice ostvaruje se za minimalnu prihvatljivu površinu od 1 hektara.
Maksimalna prihvatljiva površina za ostvarivanje potpore u Mjeri 1. iznosi 75 hektara po korisniku.
Ako se nakon provedene administrativne obrade svih pravodobno podnesenih i prihvatljivih zahtjeva utvrdi da ukupni iznos zatraženih potpora prelazi iznos raspoloživih financijskih sredstava osiguranih ovim Programom, iznos potpore razmjerno će se umanjiti za sve korisnike.


4.2. MJERA 2.
[bookmark: _Hlk238558132]4.2.1. PRIHVATLJIVI KORISNICI
Prihvatljivi korisnici potpore su poljoprivredni proizvođači koji: 
a) su upisani u Upisnik poljoprivrednika
b) podižu višegodišnje nasade voćnih vrsta i/ili vinove loze korištenjem sadnica CERT kategorije
c) imaju evidentirane višegodišnje nasade voćnih vrsta i/ili vinove loze kod popunjavanja postojećih višegodišnjih nasada u ARKOD sustavu na temelju kojih je podnesen Jedinstveni zahtjev za 2026. godinu
d) posjeduju dokaz o kupnji sadnica CERT kategorije voćnih vrsta i/ili vinove loze, od registriranih dobavljača poljoprivrednog sadnog materijala upisanih u Upisnik dobavljača poljoprivrednog sadnog materijala (preslika računa ili druge vjerodostojne knjigovodstvene isprave na ime korisnika). Dokazi o kupnji moraju biti izdani u razdoblju od 1. lipnja 2025. godine do 31. svibnja 2026. godine.
e) su podnijeli Zahtjev za potporu.
4.2.2. PRIHVATLJIVI TROŠKOVI
Potpora u okviru Mjere 2. dodjeljuje se isključivo za kupnju sadnica CERT kategorije voćnih vrsta i/ili vinove loze za podizanje novih i/ili popunjavanje postojećih višegodišnjih nasada.
Sadnice moraju biti kupljene od registriranih dobavljača poljoprivrednoga sadnog materijala upisanih u Upisnik dobavljača poljoprivrednoga sadnog materijala.
Korisnici koji su ostvarili potporu iz mjera intervencija SP ZPP 58.1.a. 01. za restrukturiranje vinograda i/ili za opće investicijske mjere 73.10 podizanja nasada, ne mogu za te iste sadnice, voćnih vrsta i/ili vinove loze, tražiti sredstva iz ovog Programa.
Minimalni sklop biljaka po hektaru propisan je Pravilnikom o provedbi izravne potpore poljoprivredi i IAKS mjera ruralnog razvoja za 2026. godinu (Narodne novine, br. 14/25) sa svim njegovim izmjenama i dopunama.
4.2.3. IZNOS POTPORE
Jedinični iznos potpore u Mjeri 2. iznosi:
a) 3,00 eura za sadnice voćnih vrsta (osim orašastih)
b) 6,00 eura za sadnice oraha, kestena, pistacija i badema
c) 1,50 eura za lozne cijepove
d) 0,70 eura za bobičasto voće.
Maksimalni iznos potpore po korisniku iznosi 3.750,00 eura godišnje.
Ako se nakon provedene administrativne obrade svih pravodobno podnesenih i prihvatljivih zahtjeva utvrdi da ukupni iznos zatraženih potpora prelazi iznos raspoloživih financijskih sredstava osiguranih ovim Programom, iznos potpore razmjerno će se umanjiti za sve korisnike.

5. PRORAČUN ZA PROVEDBU PROGRAMA 
Ukupan iznos sredstava za provedbu Programa u iznosu 35.000.000,00 eura odnosno 7.000.000,00 eura na godišnjoj razini osigurava se u Državnom proračunu Republike Hrvatske i raspoređuje kako slijedi:
Mjera 1. - 6.200.000,00 eura godišnje
Mjera 2. - 800.000,00 eura godišnje.
Ministar nadležan za poljoprivredu može s ciljem maksimalnog iskorištenja raspoloživih sredstava, imajući u vidu interese korisnika Programa donijeti odluku o raspodjeli neiskorištenih sredstava između pojedinih mjera Programa pod uvjetom da se ne prelazi ukupno predviđeni iznos u godini provedbe Programa.
Potpora iz Programa dodjeljuje se u skladu s Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24. 12. 2013.), kako je zadnje izmijenjena Uredbom Komisije (EU) 2024/3118 od 10. prosinca 2024. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L, 13. 12. 2024.) (u daljnjem tekstu: Uredba Komisije (EU) br.1408/2013).
6. NAČIN I UVJETI PODNOŠENJA ZAHTJEVA ZA POTPORU 
Zahtjev za potporu popunjava se i podnosi putem AGRONET zaštićene mrežne aplikacije (u daljnjem tekstu: AGRONET) Agencije za plaćanja.
Podnositelji Zahtjeva za potporu koji nemaju poslovne subjekte s kojima su povezani vlasničkim ili drugim odnosima potvrđuju izjavljeno pri popunjavanju i podnošenju Zahtjeva za potporu.
Podnositelji Zahtjeva za potporu koji imaju poslovne subjekte s kojima su povezani vlasničkim ili drugim odnosima potvrđuju izjavljeno pri popunjavanju i podnošenju Zahtjeva za potporu te uz Zahtjev za potporu prilažu Izjavu. Izjava mora biti popunjena na računalu i nakon popunjavanja ovjerena potpisom za fizičke osobe odnosno potpisom i pečatom za pravne osobe te priložena u PDF formatu u ZIP datoteci na AGRONET-u.
Za Mjeru 1. uz Zahtjev za potporu podnositelji Zahtjeva dužni su u ZIP datoteku na AGRONET-u priložiti dokaz o kupnji certificiranog sjemena soje i/ili strnih žitarica (preslika računa ili druge vjerodostojne knjigovodstvene isprave na ime korisnika) u PDF formatu i tablicu specifikacije dokaza o kupnji u Excel formatu. 
Za Mjeru 2. uz Zahtjev za potporu podnositelji Zahtjeva dužni su u ZIP datoteku na AGRONET-u priložiti dokaz o kupnji sadnica CERT kategorije voćnih vrsta i/ili vinove loze, od registriranih dobavljača poljoprivrednog sadnog materijala upisanih u Upisnik dobavljača poljoprivrednog sadnog materijala (preslika računa ili druge vjerodostojne knjigovodstvene isprave na ime korisnika) u PDF formatu i tablicu specifikacije dokaza o kupnji u Excel formatu.
Obrazac Izjave i tablice specifikacije dokaza o kupnji kao i upute za popunjavanje Zahtjeva za potporu i prilaganje dokumentacije u elektroničkom obliku objavljuje Agencija za plaćanja na svojim službenim mrežnim stranicama (www.apprrr.hr).
Podnošenjem Zahtjeva za potporu podnositelj prihvaća isplatu potpore u skladu s uvjetima i kriterijima Programa, Pravilnika i ovog Javnog poziva.
7. ROK ZA PODNOŠENJE ZAHTJEVA ZA POTPORU
Rok za podnošenje Zahtjeva za potporu je od dana objave ovog Javnog poziva odnosno od 24. rujna do 14. listopada 2026. godine.
8. ADMINISTRATIVNA KONTROLA, KONTROLA NA TERENU I POSTUPAK DODJELE POTPORE
Agencija za plaćanja provodi administrativnu obradu Zahtjeva za potporu i kontrolu na terenu u skladu s člancima 140. i 141. Zakona o poljoprivredi (Narodne novine, br. 118/18, 42/20, 127/20 – Odluka Ustavnog suda Republike Hrvatske, 52/21, 152/22 i 152/24)(u daljnjem tekstu: Zakon o poljoprivredi).
Nakon provedene administrativne kontrole, Agencija za plaćanja na temelju članka 15. Zakona o poljoprivredi donosi:
a) Odluku o odobrenju isplata korisnicima, koji su udovoljili uvjetima koja sadrži i obavijest da mu je dodijeljena potpora male vrijednosti u skladu sa člankom 6. Uredbe Komisije (EU) 1408/2013 ili
b) Odluku o neudovoljavanju uvjetima za ostvarivanje prava na potporu podnositeljima, koji ne udovoljavaju uvjetima koji su propisani Programom, Pravilnikom i ovim Javnim pozivom.
Odluke se dostavljaju podnositeljima Zahtjeva za potporu/korisnicima putem AGRONET-a, u skladu s člankom 15. stavcima 2., 3. i 4. Zakona o poljoprivredi.
Agencija za plaćanja provodi kontrolu na terenu korisnika Mjere 2. na uzorku od 20% korisnika tijekom jednogodišnjeg razdoblja nakon konačne isplate sredstava za svaku godinu provedbe Programa.
9. POVRAT POTPORE
U slučaju neopravdanih plaćanja, korisnik potpore će vratiti iznos koji mu je Agencija za plaćanja odredila odlukom o povratu sredstava iz članka 144. Zakona o poljoprivredi.
Povrat sredstava i poravnanje povrata sredstava provodi se u skladu s člancima 144., 145. i 146. Zakona o poljoprivredi.
10. PRAVO NA PRAVNI LIJEK
Na odluke Agencije za plaćanja iz točke 8. i točke 9. ovog Javnog poziva može se izjaviti žalba Ministarstvu poljoprivrede, šumarstva i ribarstva u skladu s člankom 15. stavkom 5. Zakona o poljoprivredi.
11. ZAŠTITA OSOBNIH PODATAKA
Sa svim osobnim podacima prikupljenim na temelju odredbi ovoga Javnog poziva postupat će se u skladu sa zakonom kojim je uređena provedba Opće uredbe o zaštiti podataka.

